# Projekt Read Your Way to Better English- Čitalački klub modernog doba

**Kurikulumsko područje:** jezično-komunikacijsko

**Međupredmetne teme:** Upotreba informacijske i komunikacijske tehnologije; Građanski odgoj i obrazovanje; Osobni i socijalni razvoj; Učiti kako učiti; Zdravlje; Održiv razvoj; Poduzetništvo

1. **Razredi:** 1.,2.,3.,4.
2. **Ishod/Cilj 1:**

Razviti naviku i ljubav prema ekstenzivnom čitanja na engleskom jeziku.

1. **Obrazloženje ishoda (povezan s potrebama, interesima učenika i vrijednostima ŠK):**

Sudjelovanjem u projektu učenici će čitati različita djela prilagođena njihovom stupnju znanju engleskog jezika na motivacijskim i kreativnim radionicama, ali i kod kuće u sklopu istraživačke aktivnosti.

Na uvodnim, motivacijskim radionicama učenici će istraživati digitalnu knjižnicu, upoznavati različite književne žanrove, odabirati naslove čije će dijelove pročitati i potom interpretirati kroz grupne diskusije. Na taj će se način upoznati s različitim književnim žanrovima, tematikama i autorima o kojima će dati svoje mišljenje i iznijeti svoje stavove.

Učenici će potom nastaviti s čitanjem odabranih djela i u sklopu istraživačke aktivnosti doma. Bit će motivirani čitati u svoje slobodno vrijeme i na taj će način razvijati naviku i ljubav prema ekstenzivnom čitanju koje vodi čitalačkoj pismenost.

Osim toga,unaprijeđivat će jezično-komunikacijsku kao i kulturološku kompetenciju te razvijati samostalnost u ovladavanju jezikom kroz korištenje funkcionalnosti digitalne knjižnice (rječnik, bilješke i sl.) . Koristit će i unaprijeđivati svoje informatičko znanje prilikom korištenja digitalnih alata.

Na kreativnim će radionicama na različite načine interpretirati pročitana djela tako što će reproducirati različite pisane uratke (eseji, drugačiji kraj priče, prezentacije), snimati video ili Tik Tok klipove, organizirati zabavu u stilu Great Gatsby-a i sl.

Na taj će način interpretirati te dati svoj kritički osvrt i mišljenje o pročitanom djelu na engleskom jeziku.

Učenici će kroz čitanje i interpretaciju različitih književnih djela steći i znanje drugih predmetnih područja, bilo društvenih, jezičnih ili prirodoslovnih. Također, na samim će kreativnim radionicama koristiti znanja iz drugih predmetnih područja u izradi različitih materijala.

Učenici će ovakvim korištenjem engleskog jezika, svakodnevnim čitanjem i sudjelovanjem na radionicima, usavršavati sve četiri jezične vještine, povećati vokabular te postati samostalniji i samopouzdaniji govornici engleskog jezika.

Na svakoj će kretivnoj radionici vrednovati vlastiti rad i rad drugih učenika kroz ispunjavanje kratkog upitnika ili vođenim komentiranjem. Naučit će snositi odgovornost kroz timski rad i koristiti pozitivan jezik prilikom komentiranja svog ili tuđeg rada s naglaskom na ono što je dobro, ali i ono što se može popraviti.

Naposljetku, učenici će pronaći ono što uistinu vole i žele čitati te nastaviti s navikom čitanja, kako na engleskom, tako i na hrvatskom i drugim jezicima.

1. **Očekivani ishodi/postignuća (Učenik će moći**):

* Samostalno koristiti digitalnu knjižnicu i sve njezine funkcionalnosti (integrirani rječnik, opcije slušanja i biranja dijalekta, snimanja i pisanja bilješki, izrade vlastite liste nepoznatih riječi, rješavanja zadataka razumijevanja, gramatike i vokabulara)
* Razlikovati i opisivati književne žanrove
* Sudjelovati u uvodnim diskusijama u kojima daje svoje mišljenje i osvrt na različitu tematiku
* Koristiti različite tehnike prilikom čitanja, poput skimming and scanning
* Globalno i selektivno čitati i/ili slušati te razumijeti e-knjige različitog žanra i tematike
* Pokazati razumijevanje pročitanog/poslušanog kroz rješavanje zadataka razumijevanja
* Pokazati usvojenost vokabulara i gramatičke struktura kroz rješavanje zadataka
* Uvježbavati izgovor kroz čitanje naglas i snimanje
* Provoditi online istraživanja
* Sudjelovati u radionicama u kojima će analizirati i interpretirati pročitano kroz kreativan rad
* Pisati pisane radove poput eseja, drugačijeg završetka priče, recenzije, power point prezentacije i sl.
* Snimati video uratke na zadanu temu.
* Odabrati e-naslov prema svom interesu
* Uspoređivati različite naslove
* Primjenjivati znanja iz drugih predmetnih područja u izradi materijala na radionicama
* Vrednovati vlastiti i rad svojih kolega kroz vođene aktivnosti
* Pratiti svoj napredak skupljanjem znački

1. **Način realizacije:**

* **Oblik:** PROJEKT „Read Your Way to Better English-Čitalački klub modernog doba“ redovna nastava engleskog jezika, dodatna nastava engleskog jezika, dopunska nastava engleskog jezika, izvannastavna aktivnost
* **Sudionici:** učenici od 1.-4. razreda, nastavnici engleskog jezika
* **Način učenja (Što učenici rade):**
* Samostalno čitaju i/ili slušaju e-naslove na nastavi i u sklopu istraživačke aktivnosti doma koristeći se svim funkcionalnosti digitalne knjižnice.
* Aktivno sudjeluju u uvodnim i kreativnim radionicama u kojima kroz grupni rad na različite načine interpretiraju pročitane naslove.
* Sudjeluju u razrednim i grupnim raspravama različite tematike.
* Pišu recenziju o pročitanom djelu vodeći se uputama.
* Samoevaluiraju recenziju vodeći se uputama.
* Osmišljavaju, zapisuju i prezentiraju plan puta u London vodeći se uputama.
* Provode kratko online istraživanje o Charlesu Dickensu vodeći se uputama.
* Dizajniraju poster na temelju pročitanog djela.
* Pišu vlog o djelu.
* Izrađuju Power Point prezentaciju o odabranom naslovu.
* Izrađuju evaluacijski obrazac kojeg koriste u međusobnom evaluiranju usmenih prezentacija.
* Pišu kratki sažetak naslova vodeći se predloškom.
* Organiziraju zabavu u Gatsbyevom stilu vodeći se uputama.
* Gledaju filmove koje potom uspoređuju s knjigama.
* Osmišljavaju i snimaju Tik Tok reklamu za knjigu.
* Rješavaju zadatke razumijevanja, vokabulara i gramatike
* Vrednuju svoj rad i rad svojih kolega kroz ispunjavanje listića, ankete i/ili komentiranjem
* Prate svoj napredak skupljajući značke
* **Metode poučavanja (što rade nastavnici):**
* Organiziraju i provode radionice, vode i koordiniraju rad učenika kroz radionice, motiviraju, usmjeravaju i savjetuju učenike.

**Trajanje izvedbe:** tijekom školske godine 2023./24.

1. **Potrebni resursi/moguće teškoće:**

Učionice, uredski materijal, potrošni repromaterijal, računala za učitelje i učenike, projektor, internetska veza, digitalni kodovi za pristup Oxford online knjižnici/nedostatak prostora za izvođenje projekta, kvar računala/projektora, onemogućen pristup internetu ili slaba internetska veza

1. **Način praćenja i provjere ishoda/postignuća:**

Provođenje inicijalnog testiranja na početku i kraju projekta, provođenje inicijalne i finalne ankete o navikama čitanja, mjesečni izvještaji čitanja, sudjelovanje u grupnim diskusijama i kreativnim radionicama

1. **Odgovorna osoba:** nastavnik/nastavnica